CELEX: 62010TN0165
Language: et
Date: 2010-04-12 00:00:00
Title: Kohtuasi T-165/10: 12. aprillil 2010 esitatud hagi — Grupo Osborne, SA versus Siseturu Ühtlustamise Amet — Confecciones Sanfertús (TORO)

5.6.2010   
            
            
               ET
            
            
               Euroopa Liidu Teataja
            
            
               C 148/48
            
         12. aprillil 2010 esitatud hagi — Grupo Osborne, SA versus Siseturu Ühtlustamise Amet — Confecciones Sanfertús (TORO)
   (Kohtuasi T-165/10)
   2010/C 148/78
   Hagiavaldus esitati hispaania keeles.
   
      Pooled
   
   
      Hageja: Grupo Osborne, SA (El Puerto de Santa María, Hispaania) (esindaja: advokaat J. Iglesias Monravá)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Confecciones Sanfertús, SL (Graus, Hispaania)
   
      Hageja nõuded
   
   
               —
            
            
               tühistada Siseturu Ühtlustamise Ameti teise apellatsioonikoja otsus, mis tehti asjas R 0638/2009-2;
            
         
               —
            
            
               rahuldada ühenduse kaubamärgi taotlus nr 2 844 264 klassis 25 ja
            
         
               —
            
            
               mõista kohtukulud välja kõigilt pooltelt, kes vaidlevad käesolevale hagile vastu.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „TORO” (registreerimistaotlus nr 2 844 264) kaupadele ja teenustele klassides 18, 25 ja 39.
   
      Vastulause aluseks oleva kaubamärgi või tähise omanik: Confecciones Sanfertús, S.L.
   
      Vastulause aluseks olev kaubamärk või tähis: Hispaania sõnamärk „LETORO” (nr 465 635) kaupadele klassides 24 ja 25 ning Hispaania kujutismärgid, mis sisaldavad sõnalist osa „TORO” (nr 802 043 ja nr 1 513 622) kaupadele klassis 25.
   
      Vastulausete osakonna otsus: rahuldada vastulause ja lükata registreerimistaotlus tagasi.
   
      Apellatsioonikoja otsus: jätta kaebus rahuldamata.
   
      Väited: määruse nr 207/2009 ühenduse kaubamärgi kohta artikli 8 lõike 1 punkti b vale tõlgendamine; vastulausete osakonna varasem ostus, milles tunnistati kaubamärkide „TORO” ja „LETORO” vastavust; asjaolu, et Hispaania kaubamärkide „LETORO” (sõnamärk) ja „TORO” (kujutismärk) kasutamise tõendamiseks esitatud tõendid ei kinnita nende kaubamärkide kasutamist.